stanford-oval/wikipedia huggingface dataset:
מתכת יקרה
בוליון > בישראל

בשנת 2010 החלה החברה הישראלית למדליות ולמטבעות להנפיק מטבע בוליון בקוטר 32 מ"מ ובמשקל של אונקיה אחת (31.105 גרם ועוד 0.03 גרם כמרווח ביטחון). הזהב במטבע הוא בטוהר של 24 קרט
המטבע - המוגדר כמטבע אספנות הוא בעל ערך נקוב של 20 שקלים ומיוצר ב-3,600 יחידות. ערכו של המטבע נגזר מהזהב שהוא מכיל וכן מהערך האספני שהוא נושא. מחיר המטבע נקבע בכל יום בשעה 9 בבוקר בהתאם למחיר הזהב בעולם ולשערו היציג של הדולר.
המטבע הוא בעל תוקף רשמי ומאושר על ידי בנק ישראל. לצורך הכנתו הוקמה ועדה לקביעת נושא המטבע ולעיצובו. לאחר הטביעה, הוא מפורסם ברשומות כהילך חוקי של המדינה.
נכון לשנת 2015 הונפקו בישראל שישה מטבעות זהב בוליון:
המטבע הראשון נושא על פניו תבליט של מגדל דוד במבט מכיוון שער יפו. בגב המטבע צלמית האריה השואג שהתגלה במגידו בשנת 1908 על פני חותם עברי עתיק מהמאה השמינית לפני הספירה.
המטבע השני נושא על פניו תבליט של הכותל המערבי, ובגבו צלמית האריה ממגידו.
המטבע השלישי נושא על פניו את תבליט אנדרטת מנורת הכנסת המוצבת בגן הוורדים, מול משכן הכנסת בירושלים. בגבו צלמית האריה ממגידו.
המטבע הרביעי נושא על פניו את תבליט הכיפה של היכל הספר שבמוזיאון ישראל, ובגבו צלמית האריה ממגידו.
המטבע החמישי נושא על פניו את תבליט בית הכנסת החורבה בירושלים, ובגבו צלמית האריה ממגידו
המטבע השישי נושא על פניו את תבליט מוזיאון ישראל לכבוד שנת היובל למוזיאון, ובגבו צלמית האריה ממגידו.
הערות שוליים

↑  יעל גרונטמן, ‏הזהב שובר שיא באותו יום נמכר מטבע הזהב הגדול בעולם, באתר גלובס, 25 ביוני 2010
↑  טל לוי, החברה למדליות החלה להנפיק מטילי זהב במחיר של כ-6,300 שקל, באתר TheMarker‏, 12 במאי 2010
| --- | --- |
בקרת זהויות :  NLI: 987007533812105171  BnF: cb13318903r (data)  LCCN: sh85106206  NARA: 10641225  NDL: 00565785  NKC: ph119597 
בוליון אמריקני - מטבע זהב משנת 1933 מסדרת הנשר הכפול
בוליון שווייצרי-מטיל זהב בן אונקיה אחת
צלמית האריה ממגידו-מוטיב חוזר בגב מטבעות זהב בוליון שהונפקו בישראל. 
האריה השואג ממגידו התגלה על פני חותם עברי עתיק מהמאה השמינית לפנה"ס.
החותם הקדום נמצא בחפירות מגידו ב-1908. לפני כ-2800 שנה הוא היה שייך לשמע, עבד ירובעם השני, מלך ישראל. אותו אריה הופיע בעבר על שטר 5 לירות משנת התשי"ח (1958) ועל מטבעות למחזור בעריך 5 לירות ובעריך חצי שקל.
נוולדג' מוסונה

נוולדג' מוסונה (באנגלית: Knowledge Musona; נולד ב-21 ביוני 1990) הוא כדורגלן זיממבואי המשחק בא-ריאד בעמדת החלוץ.
קריירת מועדונים

מוסונה התחיל את הקריירה שלו בקייזר צ'יפס מליגת העל הדרום אפריקאית. בעונת 2009/2010 עלה בעיקר כמחליף וזכה בשחקן הצעיר של העונה בדרום אפריקה. בעונה שלאחר מכן הפך לשחקן הרכב והבקיע 15 שערים ב-28 משחקים ועורר עניין בקרב מועדונים באירופה.
ב-28 ביולי 2011 מוסונה חתם ל-5 שנים בהופנהיים תמורת 19.5 מיליון ראנד דרום-אפריקאי. הוא ערך את הופעת הבכורה שלו בניצחון 1–3 נגד פרייבורג. ב-25 באוקטובר 2011 הבקיע את שער הבכורה שלו בניצחון 1–2 נגד פ.צ. קלן במסגרת הגביע הגרמני. ב-18 במאי 2012 מוסונה הושאל לאאוגסבורג לקראת עונת 2012/2013.
ביולי 2013 חזר לקייזר צ'יפס, הפעם כשחקן מושאל. ב-9 במרץ 2014 הבקיע שלושער בניצחון 0–3 נגד ליגה מוסולמאנה במסגרת מוקדמות ליגת האלופות האפריקאית. מוסונה סיים את העונה עם 16 שערים ב-25 משחקים בכל המסגרות.
ב-5 באוגוסט 2014 התחיל להתאמן עם גרנאדה מליגת העל הספרדית. אחרי 13 ימים חתם ב-אוסטנדה מליגת העל הבלגית לשנתיים וחצי.
בקיץ 2018 מוסונה חתם באנדרלכט.
בינואר 2020, מוסונה חתם באויפן.
קריירה בינלאומית

ב-3 במרץ 2010 מוסונה ערך את הופעת הבכורה שלו בנבחרת זימבבואה במשחק ידידות נגד דרום אפריקה. ב-5 בספטמבר 2010 הבקיע את שער הבכורה שלו בנבחרת בתיקו 1-1 נגד ליבריה במסגרת מוקדמות גביע אפריקה לאומות 2012.
מערכת הבריאות באיטליה

דגומה לכרטיס בריאות איטלקי, המקנה שירותי בריאות וטיפולים רפואיים למחזיק בו
מערכת הבריאות באיטליה היא מערכת בריאות ציבורית בעיקרה, המבוססת על כספי מיסים ותקצוב ממשלתי, כאשר לכל אזרח או תושב איטלקי מוענקת הזכות לכיסוי רפואי בסיסי, אולם ניתן להרחיב את הכיסוי על ידי רכישת ביטוח בריאות משלים פרטי.
המערכת הציבורית מנוהלת על בסיס חלוקה לשלושה מישורים - המישור הלאומי, המחוזי והמקומי, כאשר שירותי הבריאות בפועל ניתנים בידי יחידות הבריאות המקומיות. בראש המערכת, במישור הלאומי, עומד ארגון ה-SSN, שירות הבריאות הלאומי (Servizio Sanitario Nazionale), עליו מוטלת האחריות להבטיח לכל התושבים והאזרחים את הזכות לבריאות כפי שנקבע בחוקה האיטלקית.
בכל אחד ממחוזות איטליה קיים שירות בריאות מחוזי, שתפקידו לרכז את יחידות הבריאות המקומיות וכן לנהל ולממן את שירותי הבריאות הנמצאים בתחומי שיפוטו של המחוז. שירותי הבריאות המחוזיים נהנים מאוטונומיה בקביעת מבנה המאקרו של יחידות הבריאות המקומיות ובראשו של כל אחד מהם עומד מנכ"ל, שממונה בידי מושל המחוז.
המימון הציבורי של המערכת (באמצעות כספי מיסים) מהווה למעלה מ-75% מהמימון הכללי שלה, כאשר בשנת 2014, סך הוצאות שירותי הבריאות באיטליה עמד על 9.1% מהתמ"ג (מעט נמוך יותר מהממוצע במדינות ה-OECD שעמד על 9.3%).
בשנת 2000 דורגה מערכת הבריאות האיטלקית על ידי ארגון הבריאות העולמי כמערכת הבריאות השנייה הטובה ביותר, כאשר לפי הארגון איטליה ממוקמת במקום השישי בין מדינות העולם במדינות עם תוחלת החיים הגבוהה ביותר.
בשנת 2020, על רקע התפרצות נגיף הקורונה באיטליה, קרסה מערכת הבריאות הציבורית כאשר בתי החולים בצפון המדינה (בעיקר במחוזות לומברדיה וונטו), לא יכלו להתמודד עם עומס החולים המאושפזים במחלקות טיפול נמרץ, דבר שהוביל למותם של מאות אנשים מדי יום ולאחוזי תמותה גבוהים מאוד באיטליה ביחס ליתר מדינות העולם.
הערות שוליים

↑  "The World Health Organization's ranking of the world's health systems". Photius.com. נבדק ב-2020-03-25.
| --- | --- |
בקרת זהויות :  LCCN: sh2010102008 
ערך זה הוא קצרמרבנושא איטליה ובנושא בריאות. אתם מוזמנים לתרום לוויקיפדיה ו.
מערכת הביוב של לונדון

מערכת הביוב של לונדון עד המאה ה-19 הייתה נהר התמזה, שכל שפכי העיר זרמו אליו. לאחר "הסירחון הגדול של לונדון" בשנת 1858 החליט הפרלמנט הבריטי לפתור את בעיית הביוב של לונדון על ידי הקמת מערכת ביוב מודרנית.
תחנת שאיבה לביוב בלונדון
הפרלמנט מינה את המהנדס סר ג'וזף בזלגט כאחראי על הקמת מערכת הביוב. בזלגט תכנן מערכת ביוב מסועפת, המעבירה את הביוב של העיר לונדון במורד הנהר, ושופכת אותו בנקודה רחוקה מהעיר. לצורך הקמת מערכת ביוב זו, הוקמו לאורך גדות התמזה רציפים (embankments), שתחתיהם נבנתה מערכת איסוף הביוב (עד אותה עת כל הביוב זרם ישירות לנהר).
הקמת רציפים אלה אפשרה הקמת דרכים לאורך הנהר, ופתרה את בעיות פקקי התנועה של אותה עת. כמו כן נבנו גנים ציבוריים על רציפים אלה.
במאה ה-20 בוצעו עבודות שיפור למערכת הביוב על מנת להפחית את הזיהום של שפך התמזה ושל הים הצפוני.
מערכת הביוב של לונדון בספרות

עלילת ספרו של ניל גיימן "לעולם-לא-עולם" מתרחשת ברובה בתוך מערכת הביוב של לונדון.
ערך זה הוא קצרמרבנושא הנדסה ובנושא לונדון. אתם מוזמנים לתרום לוויקיפדיה ו.
משמר הגבול של רוסיה

| --- | --- |
   סמל משמר הגבול הרוסי 
דגל משמר הגבול הרוסי
 פרטים
 כינוי:  שירות משמר הגבול הפדרלי
 מדינה:  רוסיה רוסיה
 שיוך:  רוסיה רוסיה
 סוג:  משמר גבול
 בסיס האם:  לוביאנקה, מוסקבה
 אירועים ותאריכים
 תקופת הפעילות:  11 במרץ 2003 – הווה (21 שנים)
 מלחמות:  מלחמת צ'צ'ניה הראשונה מלחמת צ'צ'ניה השנייה המלחמה בדרום אוסטיה
 נתוני היחידה
 ציוד עיקרי:  נשק קל, ספינות, סיירות, מסוקים,נגמ"שים, מטוסים
 פיקוד
 יחידת אם:  שירות הביטחון הפדרלי
משמר הגבול של רוסיה ידוע בשמו הרשמי שירות משמר הגבול של שירות הביטחון הפדרלי של רוסיה (ברוסית: Пограничная служба Федеральной службы безопасности Российской Федерации) והוא אגף בשירות הביטחון הפדרלי של רוסיה האחראי לאבטחת גבולות המדינה. זהו הגוף העיקרי ברוסיה האחראי להגנת הגבולות היבשתיים והימיים (באמצעות משמר החופים של רוסיה).
הגוף הוקם ב-12 ביוני 1992 כיורש משמר הגבול של ברית המועצות, שירש בתורו את שירות הקורפוס הנפרד של משמרות הגבול הקיסריים שהתקיימו משנת 1893. משמר הגבול הרוסי מעסיק אלפי סוכנים וחיילים המאבטחים את הגבול הארוך ביותר בעולם, שאורכו מגיע לכדי 20,241 קילומטרים.
היסטוריה > רוסיה הקיסרית

| --- | --- |
 :  ראו גם – משמר הגבול של האימפריה הרוסית
משמר הגבול הקיסרי הרוסי הוקם עוד במאה ה-18, אך שורשיו מגיעים עד למשמר הגבולות האישי של הנסיך מיכאיל וורוטינסקי, מהמאה ה-16. ב-1782 הקיסרית יקטרינה הגדולה הקימה את משמרות הגבול שהורכבו מלוחמים קוזאקים. הגנרל מיכאיל ברקלאי דה טולי ארגן ב-1810 מספר עמדות גבול ו-11 גדודים בגבולות המערביים של רוסיה. ב-1832 הקוזאקים הוחלפו בקציני מכס מטעם משרד האוצר. באותה שנה הוקם גם משמר החופים הרוסי, שפעל בים השחור ובימת אזוב. ב-15 באוקטובר 1893 הרוזן סרגיי ויטה, שר האוצר בממשלת הקיסר אלכסנדר השני הקים את שירות הקורפוס הנפרד של משמרות הגבול הקיסריים (Отдельный корпус пограничной стражи Его Императорского Величества). משמר הגבול הקיסרי הוקם בתור המחלקה לפיקוח הגבולות של מחלקת המכס במשרד האוצר הרוסי. ב-1906 כ-40,000 חיילים שירתו בקורפוס הנפרד של משמרות הגבול, שהיו אחראים להגנת גבולות האימפריה. ב-1917 משמרות הגבול הקיסריות פורקו בידי הבולשביקים.
בראש הקורפוס הנפרד של משמרות הגבול הקיסריים עמד מפקד, תחילה היה זה אלכסנדר סווינאין (1893–1908), אחריו מונו ניקולאי פיחאצ'וב (1908–1917) וגריגורי מוקאסיי-שיבינסקי שכיהן משנת 1917 עד 1918, עת הוקם משמר הגבול של ברית המועצות.
היסטוריה > רוסיה הסובייטית

יחידות הגבול הסובייטיות היו ארגון צבאי האחראי לאבטחת גבולות ברית המועצות כשהוא כפוף לשירות ביטחון המדינה (בין אם זה נקוו"ד, או קג"ב).
היסטוריה > הפדרציה הרוסית

| --- | --- |
 :  ראו גם – שירות משמר הגבול הפדרלי
בדצמבר 1991 פורק המנהל המרכזי למשמר הגבול של הקג"ב, ובמקומו הוקמה הוועדה להגנת גבולות המדינה של ברית המועצות. ב-1992 הוקמו משמרות הגבול של הפדרציה הרוסית שהוכפפו למשרד הביטחון. ב-1993 הוקם שירות משמר הגבול הפדרלי כגוף עצמאי פדרלי.
מה-4 במאי 2002 הארגון הפך לשירות משמר הגבול הרוסי ובמרץ 2003, במסגרת תיקונים לחוק שירות הביטחון הפדרלי, נשיא רוסיה, פוטין העביר את תפקידי הארגון לאחריות שירות הביטחון הפדרלי, כפי שהיה בתקופת ברית המועצות. במהלך השנים חיילי משמר הגבול הרוסי השתתפו בקרבות בגבול טג'יקיסטן-אפגניסטן במבצעים מיוחדים למלחמה בהברחות סמים.
מפקדי משמר הגבול הרוסי

| שם | תקופת כהונה | הערות |
| --- | --- | --- |
| ולדימיר פרוניצ'ב | 2003–2013 |  |
| ולדימיר קולישוב | 2013–מכהן | מכהן כסגן ראש שירות הביטחון הפדרלי |
גלריה

רכב סיור של משמר הגבול
איש משמר הגבול הרוסי עם בנו בחג משמרות הגבול
עמדת משמר הגבול הרוסי בכפר קזאקביצ'בו במחוז חברובסק, בגבול עם הרפובליקה העממית של סין
אנשי משמר החופים של שירות משמר הגבול הרוסי במחוז קלינינגרד
חיילי משמר הגבול מסיירים בגבול רוסיה-פולין
ראו גם

משמר החופים הרוסי
משמר הגבול של האימפריה הרוסית
משמר הגבול הסובייטי
דגל משמר החופים הרוסי
משטח בטא

ייצוג של שני גדילי בטא היוצרים משטח בטא. קשרי מימן בין-גדיליים מייצבים את מבנה המשטח.
גדיל בטא (β-strand) ומשטח בטא (β-sheet) הם מונחים בביוכימיה, המציינים מוטיב חוזר במבנה השניוני של חלבון. משטח בטא נוצר כאשר השרשרת הפוליפפטידית יוצרת מקטעים שרשרתיים פרושים הקשורים, זה לזה, בקשרי מימן.
מבנה וארגון

זהו מבנה מישורי מחזורי, בו שרשרת פוליפפטידית יוצרת מקטעים פרושים, המסודרים במקביל, זה לצד זה. גדיל בטא הוא מקטע שרשרתי אחד מתוך מספר מקטעים היוצרים את משטח הבטא. בדומה לסליל אלפא, גם מבנה משטחי בטא מיוצב על ידי קשרי מימן הנוצרים בין המימן האמידי לבין החמצן הקרבונילי של הקשר הפפטידי, תוך ניצול מלא של פוטנציאל קשרי המימן בשרשרת הפוליפפטידית. כלומר, כל קבוצות האמין והקרבוניל של הקשרים הפפטידיים בגדילי בטא משתתפים ביצירת קשרי המימן בין-גדיליים באופן מחזורי. המרחק בין חומצות אמיניות סמוכות בגדיל הוא 3.5Å והשיירים שלהם פונים, לסירוגין, מעל ומתחת למישור המשטח. לרוב, המשטח מפותל במקצת בגלל הכיראליות של חומצות האמינו.
משטחי בטא נפוצים בשרשראות פוליפפטידיות הבנויות מחומצות אמיניות בעלות שיירים קטנים יחסית (כגון אלנין וגליצין). זאת משום שקבוצות שייר גדולות ו/או טעונות גורמות להפרעה סטרית ומפריעות להיווצרות המבנה.

מקובל לסמן גדילי בטא בחץ עבה. מכיוון שרצף חומצות האמינו בפוליפפטיד הוא וקטוריאלי, בעל התחלה (קצה אמיני) וסוף (קצה קרבוקסילי) מוגדרים, כיוון החץ מגדיר את כיוון השרשרת הפוליפפטידית. סידור גדילי הבטא במשטח בטא יכול להיות באותו כיוון (מקביל; parallel), או בכיוון מנוגד (אנטי-מקביל; antiparallel). הסידור המנוגד יציב יותר ונפוץ יותר.
סידור מקביל (parallel)

זהו מבנה בו גדילי הבטא במשטח פונים לאותו כיוון. אופן סידורם של קשרי המימן המייצבים משטח זה אינו מיטבי, מאחר ששלושת האטומים בכל קשר מימני אינם עומדים על ישר אחד (אלא בזווית כיוון שמפרידה ביניהן חומצה אמינית אחת). אוריינטציה זו של קשרי המימן גורמת לאנרגיית קשר נמוכה, יחסית.
סידור אנטי-מקביל (antiparallel)

זהו מבנה בו גדילי הבטא מסודרים אחד מול השני בכיוונים מנוגדים. כלומר, הקצה האמיני של גדיל אחד סמוך לקצה הקרבוקסילי של הגדילים הסמוכים לו. במבנה זה כל חומצה אמינית בגדיל יוצרת שני קשרי מימן עם חומצה אמינית הנמצאת מולה בגדיל הסמוך, ושלושת האטומים בכל קשר מימני (N, H ו- O) עומדים בקו אחד. בצורה זאת אנרגיית הקשר של קשרי המימן המייצבים את משטח הבטא גבוהה, ולכן סידור אנטי-מקביל יציב יותר מהסידור המקביל ונפוץ יותר.
דוגמאות

פורין הוא חלבון ממברנלי אשר המבנה השניוני שלו המורכב, כמעט כולו, ממשטחי בטא.
מבט היסטורי

מבנה גדילי ומשטחי בטא הוצע לראשונה על ידי ויליאם אסטבורי בשנת 1930. אסטבורי הציע כי קיימים קשרי מימן בין גדילים מקביליים ואנטי-מקביליים, וזאת אף על פי שלא היה לו מידע על המבנה הגאומטרי של חומצות האמינו והקשרים הפפטידים ביניהם. לכן הוא לא היה יכול לבנות מודל ממשי של התאוריה אותה הציג. מבנה מפורט של משטחי הבטא הוצא בשנת 1951, על ידי לינוס פאולינג ורוברט קורי.
ראו גם

מבנה שניוני
סליל אלפא
איור של זוג גדילי בטא המסודרים בצורה אנטי-מקבילה. שלושת האטומים המעורבים ביצירת קשרי המימן (המיוצגים בקו מקווקו) נמצאים על קו אחד.
איור של זוג גדילי בטא המסודרים בצורה מקבילה. קשרי המימן בין הגדילים אלכסוניים, כיוון שהקבוצות הקשורות אינן מסודרות זו מול זו.
חלבון הבנוי מגדילי בטא.
בחלבון בעל גדיל של משטח בטא (משוטח), המרחק בין שתי קבוצות הצד הוא 7 אנגסטרום
נוורווינטר נייטס 2

| --- | --- |

עטיפת המשחק
 כללי
 תאריך הוצאה:  31 באוקטובר 2006
 סוגה:  משחק תפקידים ממוחשב
 פיתוח:  Obsidian Entertainment
 הוצאה לאור:  Atari SA 
 ארץ מקור:  ארצות הברית 
 הפצה:  אטארי
 סדרה:  Neverwinter Nights 
 דרישות תוכנה
 מנוע משחק:  Electron toolset 
 מצבי משחק:  משחק יחיד, משחק מרובה משתתפים
 דירוג:  (ESRB: T (Teen
 פלטפורמות:  מחשב אישי (חלונות/לינוקס/מק)
 המשחק הקודם:  נוורווינטר נייטס 
 www.nwn2.com
 
נוורווינטר נייטס 2 (באנגלית: Neverwinter Nights 2) הוא משחק תפקידים פופולרי המבוסס על חוקי המהדורה ה 3.5 של D&D. המשחק יצא בשנת 2006 תחת שתי מהדורות, אחת רגילה והשנייה במהדורה מוגבלת.
במשחק, השחקן יוצר לעצמו דמות על ידי בחירת מאפייניה: גזע, מקצוע, מין, שיוך ועוד, כמו גם מספר מאפיינים חיצוניים. הדמות הזאת אז יוצאת להרפתקה ברחבי עולם המשחק.
נוורווינטר נייטס 2 הוא משחק ההמשך של נוורווינטר נייטס ומתרחש באותו עולם מערכת של ה"ממלכות הנשכחות" (Forgotten Realms) כמו במשחק הראשון. העלילה מתרחשת מספר שנים אחרי סיום המאורעות שהתרחשו במשחק הראשון וכמו כן העלילות בין שני המשחקים לא קשורות באופן ישיר. המשחק מציג שיפורים ניכרים על המשחק הראשון, ביניהם גרפיקה יותר טובה, מקצועות חדשים לבחירה ועוד.
המשחק נכתב על ידי אובסידיאן אנטרטיינמנט (באנגלית: Obsidian Entertainment) בניגוד לביוואר (באנגלית: Bioware) שכתבה את הראשון. הגרסה הנוכחית של המשחק עומדת על 1.22.
הרחבות > מסכת הבוגד (Mask of the Betrayer)

ב 2007 הוכרזה ויצאה חבילת ההרחבה למשחק בשם מסכת הבוגד (Mask of the Betrayer), החבילה יצאה ב 27 בספטמבר באיחוד האירופאי, ב-9 באוקטובר בארצות הברית ובאחד בנובמבר באוסטרליה. ההרחבה כוללת עלילת המשך לזאת של המשחק המקורי. בנוסף לעלילת המשחק החדשה, ההרחבה כוללת מס' שיפורים כלליים לתוכן, כגון גזעים נוספים לבחירה, יכולות חדשות ושינויים ליכולות קיימות, שיפורים למנוע הגרפי ומקצועות חדשים. החבילה מאפשרת גם לעבור את רמה 20 ובכך לקבל יכולות "אפיות" - יכולות חזקות בצורה ניכרת מהרגילות במשחק.
הרחבות > מסתורי ווסטגייט (Mysteries of Westgate)

ביוני 2008 הוכרזה ויצאה חבילת ההרחבה למשחק בשם מסתורי ווסטגייט (Mysteries of Westgate), ההרחבה מכילה כבין 8-15 שעות של משחק, מיקומים חדשים ודמויות חדשות, ההרחבה אינה קשורה לעלילת המשחק וההרחבה המקוריים.
ראו גם

נוורווינטר נייטס
מבוכים ודרקונים
ממלכות נשכחות
מספר ראשוני מאוזן

| --- | --- |
: בעיות פתוחות במתמטיקה: האם יש אינסוף מספרים ראשוניים מאוזנים? (בעיות פתוחות נוספות במתמטיקה)
בתורת המספרים, מספר ראשוני מאוזן הוא מספר ראשוני עם רווחים שווים בגודלם מעליו ומתחתיו, כך שהוא שווה למעשה לממוצע החשבוני של שני המספרים הראשוניים הקרובים אליו (הקרוב מתחתיו והקרוב מעליו). בכתיב אלגברי, בהינתן מספר ראשוני  p_{n}, כאשר  n הוא האינדקס שלו בקבוצת המספרים הראשוניים המסודרים,
לדוגמה,  p_{16}={\frac {p_{15}+p_{17}}{2}}=53={\frac {47+59}{2}}; לפיכך 53 הוא מספר ראשוני מאוזן.
דוגמאות

הראשוניים המאוזנים הראשונים הם
5, 53, 157, 173, 211, 257, 263, 373, 563, 593, 607, 653, 733, 947, 977, 1103 (סדרה A006562 באתר OEIS – האנציקלופדיה המקוונת לסדרות של מספרים שלמים).
אינסופיות של ראשוניים מאוזנים

ישנה השערה תאורטית כי יש אינסוף מספרים ראשוניים מאוזנים.
שלושה ראשוניים רצופים המהווים סדרה חשבונית, נקראים לפעמים CPAP-3. ראשוני מאוזן הוא בהגדרה האמצעי בכל קבוצת CPAP-3. נכון ל-2014, בקבוצת CPAP-3 הגדולה ביותר הידוע יש ראשוניים בעלי 10546 ספרות והיא נמצאה על ידי דייוויד ברודהרסט. ערכי הקבוצה הם:
הערך של  n (דרגתו ברצף כל הראשוניים) אינו ידוע.
הכללה

ניתן להכליל את הגדרת הראשוניים המאוזנים ל"ראשוניים המאוזנים מסדר  n". ראשוני מאוזן מסדר  n הוא מספר ראשוני השווה לממוצע האריתמטי של  n הראשוניים הקרובים ביותר מעל ומתחת (וההגדרה של ראשוני מאוזן לעיל היא מקרה פרטי בו  n=1). אלגברית, בהינתן ראשוני  p_{k}, כאשר  k הוא המיקום שלו בקבוצת המספרים הראשוניים המסודרים,
לפיכך, כאמור ראשוני מאוזן "רגיל" הוא ראשוני מאוזן מסדר 1. רצפי הראשוניים המאוזנים של צו 2, 3 ו-4 ניתנים כרצף A082077 ב-OEIS, רצף A082078 ב-OEIS ורצף A082079 ב-OEIS בהתאמה.
הערות שוליים

↑  The Largest Known CPAP's. Retrieved on 2014-06-13.
משפט האל

משפט האל (לטינית: Ordeal אורדאל) הייתה שיטה קדומה להכרעה בשאלת אשמתו או חפותו של אדם. בשיטה זו מסתמכים על הופעת סימן כלשהו, מתוך הנחה שהאל יטה את הופעת הסימן, כך שזה יצביע על האשמים האמיתיים.
המבחן היה כרוך לרוב בסיכון גופני, לעיתים עד כדי סכנת חיים (למשל, הטבעה במים כאשר אלו שיצופו - ייחשבו לחפים מפשע).
דוגמאות ושיטות דומות

קיימות מספר שיטות ל"משפט האל" שהיו נהוגות בתקופות שונות ובאזורים שונים, מהן:
מבחן דו-קרב - התעמתות בדו-קרב, תוך פירוש ניצחון של אחד הצדדים בדו-קרב כסימן לתמיכת האלוהים בצד המנצח.
מבחן הנהר - לפי חוקי חמורבי, בעלה של אישה הנאשמת בניאוף (האשמה שנתמכת בידי אחרים) יכול לדרוש את העמדתה ל"מבחן הנהר", בו הושלכה האישה אל נהר גועש שאם תצא ממנו בחיים - הרי שהיא נאמנה לבעלה.
באופן דומה היה המנהג רווח בתרבויות המזרח הקדום (כמו בבל, אשור, שומר) והוא שימש למקרים נוספים בהם לא היו הוכחות ועדויות חד משמעיות להרשעת הנאשם. ה"נהר" היה באר העשויה מאספלט טבעי, שמשתמשי המבחן האמינו כי האל "אִיד" שוכן בו בחודשי הקיץ, ולתוכה הושלך הנבדק "אל האל". המים והאדים הרעילים, היה בהם די כדי להמית את הנבדקים. מי שמת, מותו היווה עדות לענישתו על ידי אל הנהר, ואילו אלו שאל הנהר "הקיא אותם מקרבו" (בדרך כלל כך היה גורל רוב הנבדקים)[דרושה הבהרה], נחשבו חפים מפשע, ומי שהאשים אותם נחשב כטופל עלילות שווא.
השקיית סוטה - בדיקה המופיעה בתנ"ך, מדיני הסוטה: אישה שהתייחדה עם גבר זר למרות איסורו של בעלה, שותה את "מי המרים המאררים", ואם "צָבְתָה בִטְנָהּ וְנָפְלָה יְרֵכָהּ", סימן הוא לאשמתה וזנותה עם אותו הגבר הזר. פרופסור יעקב שלום ליכט מציין כי בדיקת הסוטה נבדלת ממרבית האורדאלים המוכרים, בכך שהחשודה נבדקת בדבר שאין טבעו להזיק: מים עם מעט עפר ודיו, וכדי שתוכח אשמתה נדרשת מעורבות אלוהית על טבעית.
בִּשׁעָה - מבחן בדואי מסורתי, הנערך באמצעות ליקוק כלי מתכת מלובן: סימני כווייה על הלשון מעידים על דבר שקר בפי העומד למבחן. מבחן הבישעה עדיין מתקיים בימינו במצרים, בגבול סיני, ודורשיו מגיעים גם מן הארצות השכנות.
מבחן הלחם והגבינה - באירופה של ימי הביניים, הטילו לעיתים על חשוד בגנבה ובשאר עבירות קלות בדיקה כזו: היה עליו לבלוע כמות מסוימת של לחם וגבינה שהוכנו במיוחד לשם כך, וההנחה הייתה שאם הוא אשם ייחנק. גם מבחן זה נבדל מן המבחנים האחרים בכך שהחשוד נבחן בדבר שאין טבעו להזיק.
משפטי אל מסוגים אחרים בוצעו באמצעות מים רותחים או ברזל מלובן שפצעו את הבשר. אם הפצע נרפא כעבור כמה ימים סימן שהנאשם יצא זכאי.
היבטים מחקריים ותוקף חוקי

חוקרים משערים שהאמונה בכך שמבחן האל משקף את האמת יכולה הייתה להועיל לסדר החברתי, גם אם לאמונה זו אין בסיס, שכן האמונה עשויה להביא להודאה עוד בטרם עמד האדם במבחן.
השימוש במבחני מים ואש במשפט האל נאסר ב-1215 על ידי אינוקנטיוס השלישי על פי החלטת ועידת לטראנו הרביעית והוחלף בשבועה (קוֹמפּוּרגַציה).
הערות שוליים

↑  יהונתן קלינגר, אני, מאשים, באתר nrg‏, 15 במרץ 2006.
↑  ספר במדבר, פרק ה'.
↑  יעקב שלום ליכט, בפירושו על התורה, ובמאמרו "בדיקת הסוטה כאורדל".
| --- | --- |
בקרת זהויות :  NKC: ph1204046
נוזהת אל-פואד

| --- | --- |

כרזת הסרט
 בימוי:  יהודה ג'אד נאמן 
 הופק בידי:  ג'אד נאמן, אלכסנדרה סלנצ'ר, חנניה בר
 תסריט:  ג'אד נאמן, שירלי רם-עמית, דניאל אביצור
 עריכה:  יואב הראל, ענת לוברסקי
 שחקנים ראשיים:  מוחמד בכרי, יעל הדר, אפרת גוש
 מוזיקה:  שלמה גרוניך
 צילום:  חנניה בר
 מדינה:  ישראל 
 הקרנת בכורה:  2006 
 משך הקרנה:  110 דק'
 שפת הסרט:  עברית, ערבית מדוברת, ערבית ספרותית
 תקציב:  250 אלף דולר
 פרסים:  ציון לשבח על חידושים בעלילה,  פסטיבל סירקוז, ארצות הברית, 2008
 דף הסרט ב־IMDb
 
נוזהת אל-פואד (בערבית: שוטטות הלב) הוא סרטו של יהודה ג'אד נאמן משנת 2006, בכיכובם של מוחמד בכרי, יעל הדר ואפרת גוש. נאמן כתב את התסריט במיוחד בשביל מוחמד בכרי.
הסרט הוא סרט פילוסופי, מפורק מבחינת מבנהו הנראטיבי ואינו ליניארי. הסיפור מתרחש ביפו ובתל אביב של היום ויש לו נסיגות לסיפור "אבו אל-חסן או הישן שנתעורר" מתוך "סיפורי אלף לילה ולילה", שמתרחש בבגדאד של המאה השמינית בימי החליף הארון א-רשיד. הסרט נקרא על שם אחת הדמויות בסיפור, נוזהאת אל-פואד, אשתו של אבו אל-חסן, אשר בגלל תרגיל שעשו להארון א-רשיד שניהם מעמידים פני מתים.
בכרי משחק בסרט כמה תפקידים: הוא גם סופר יהודי בשם עזרא שם טוב, גם מספר סיפורים פלסטיני בשם קהירי, וכמו משתתפים אחרים גם משחק דמויות בתוך הסיפור שהוא מספר מתוך "סיפורי אלף לילה ולילה". יעל הדר מגלמת את אודליה, בתו. אפרת גוש (שגם שרה כמה שירים בסרט) מגלמת את תמרה, שחקנית שמשתתפת בטלנובלה שאודליה היא התסריטאית שלה. מירב גרובר מגלמת את אמה של תמרה. עודד לאופולד ועמוס תמם משחקים את בני הזוג של אודליה ותמרה.
בסרט משתתפים גם שלמה גרוניך שכתב את המוזיקה המקורית בסרט, הזמרת לובנה סלאמה, המלחין ונגן העוד עימאד דלאל וכל להקתם. הציורים שבסרט הם מאת הצייר מארק ינאי.
נאמן צילם את הסרט ב-18 ימים. אייל סיון כתב על הסרט כי "נראה כי יירשם בהיסטוריה של הקולנוע הישראלי כסרט הדו-לאומי הראשון". הסרט הופק במימון קרן הקולנוע הישראלי בסך 250 אלף דולר.
סרט של משוטטים

| --- | --- |
 בימוי:  דוד דרזי   מעין רוגל
 הופק בידי:  יהודה ג'אד נאמן, חנניה בר
 תסריט:  מעין רוגל
 עריכה:  דוד דרזי
 שחקנים ראשיים:  מוחמד בכרי 
 מוזיקה:  שלמה גרוניך
 צילום:  דוד דרזי
 מדינה:  ישראל 
 הקרנת בכורה:  2006
 משך הקרנה:  58 דקות
 שפת הסרט:  עברית ותרגום לאנגלית
 דף הסרט ב־IMDb
 
ב-2006 יצא לאקרנים הסרט התיעודי "סרט של משוטטים", בבימוים של דוד דרזי ומעין רוגל, המתעד את הפקת הסרט "נוזהת אל-פואד", שצילומיו נערכו במהלך שנת 2005. באמצעות תיעוד תהליך החזרות והצילומים וכן ראיונות עם יוצרי הסרט ועם צוות השחקנים, בוחן הסרט התיעודי את האופן הבלתי שיגרתי בו נעשה סרטו של נאמן, ואת השפה הקולנועית האלטרנטיבית שפיתח בניסיון להתיידד עם נושא המוות, ולהכניע אותו, לדבריו. השפה הקולנועית הכאוטית במתכוון של נאמן נוצרה בתוך סביבת עבודה בלתי שגרתית, בה ויתר על ההיררכיות המקובלות בתעשיית הקולנוע ובחר בעשייה מתוך חופש וחוסר ודאות. הסרט התיעודי עוקב אחרי חוויית היצירה הייחודית הזו, על קשייה והישגיה ומראה כיצד ניתן ליצור סרט הנחשב לאיכותי בסביבה דלת תקציב. אין זה סרט "מאחורי הקלעים". זהו סרט המראה כיצד ניתן ליצור סרטי קולנוע ללא תקציבי ענק. את המוזיקה לסרט כתב שלמה גרוניך. הסרט הוקרן בסינמטקים בישראל.
לקריאה נוספת

אייל סיון ויעל מונק, "אני עוד זכיתי להיות פלסטיני: ריאיון עם ג'אד נאמן", בתוך: יעל מונק ואייל סיון (עורכים), על מצפון וקולנוע: בעקבות ג'אד נאמן, מחברות קולנוע דרום 01, פרדס הוצאה לאור והמכללה האקדמית ספיר, תשס"ו 2006; עמ' 9–11, 27, 35.
שיחה בין מוחמד בכרי לג'אד נאמן, "דרך נפרדת אבל ביחד", שם, עמ' 106,103.
Janet Burstein, Yehuda "Judd" Ne'eman, Bomb 25 Anniversary.
הערות שוליים

↑  יעל מונק ואייל סיון (עורכים), על מצפון וקולנוע: בעקבות ג'אד נאמן, מחברות קולנוע דרום 01, פרדס הוצאה לאור והמכללה האקדמית ספיר, תשס"ו 2006, עמ' 9
↑  אַבּוּ אלְחַסַן אוֹ הַיָּשֵׁן שֶׁנִּתְעוֹרֵר,  הַמְּשׁוֹטֵט בַּחוּצוֹת וְהַטַּבָּח (המשך הסיפור), מתוך כרך י"ד של "סיפורי אלף לילה ולילה" בתרגום של יוסף יואל ריבלין, באתר פרויקט בן יהודה
↑  שם, עמ' 7
משפחת הקיסרים

| --- | --- |

 בימוי:  לוק ז'אקה
 הופק בידי:  Yves Darondeau, Christophe Lioud, Emmanuel Priou 
 תסריט:  לוק ז'אקה מישל פסלר
 עריכה:  Sabine Emiliani 
 שחקנים ראשיים:  קריינות: מורגן פרימן רומאן בורנז'ה שארל ברלין
 מדבבים:  רומיין בורינגר מורגן פרימן ז'ול סיטרוק Charles Berling Gösta Ekman 
 מוזיקה:  אמילי סימון 
 צילום:  Laurent Chalet 
 מדינה:  צרפת 
 חברת הפקה:  ערוץ נשיונל ג'יאוגרפיק, Canal+, Wild Bunch, Bonne Pioche, Buena Vista International France 
 חברה מפיצה:  בואנה ויסטה
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  2005
 משך הקרנה:  85 דקות
 שפת הסרט:  צרפתית 
 סוגה:  סרט טבע, סרט תיעודי 
 הכנסות באתר מוג'ו:   marchofthepenguins
 פרסים:  פרס אוסקר לסרט התיעודי הטוב ביותר
 דף הסרט ב־IMDb
 
משפחת הקיסרים סרט דוקומנטרי צרפתי משנת 2005 העוקב אחרי להקת פינגווינים קיסריים באנטארקטיקה.
הסרט עוקב אחרי הלהקה במשך החורף ועוקב אחרי תהליך גידול הצאצאים בקור הקיצוני.
הסרט זכה בפרס אוסקר לסרט התיעודי הטוב ביותר של שנת 2005.